GULF-BGRIM นำทีมวิ่งฉิว! ลุ้น “ไบเดน” คว้าชัย ผลักดันนโยบาย “พลังงานสะอาด”
GULF-BGRIM นำทีมวิ่งฉิว! ลุ้น “ไบเดน” คว้าชัย ผลักดันนโยบาย “พลังงานสะอาด”
5 พ.ย. 2563

ผู้สื่อข่าวรายงานว่า ณ เวลา 11.28 น. ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC อยู่ที่ระดับ 56.75 บาท บวก 3.50 บาท หรือ 6.57% สูงสุดที่ระดับ 57.00 บาท ต่ำสุดที่ระดับ 54.75 บาท ด้วยมูลค่าการซื้อขาย 614.00 ล้านบาท
ด้าน บริษัท บี.กริม เพาเวอร์ จำกัด (มหาชน) หรือ BGRIM อยู่ที่ระดับ 44.25 บาท บวก 2.25 บาท หรือ 5.36% สูงสุดที่ระดับ 44.50 บาท ต่ำสุดที่ระดับ 42.75 บาท ด้วยมูลค่าการซื้อขาย 396.12 ล้านบาท
ส่วน บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF อยู่ที่ระดับ 30.00 บาท บวก 1 บาท หรือ 3.45% สูงสุดที่ระดับ 30.25 บาท ต่ำสุดที่ระดับ 29.50 บาท ด้วยมูลค่าการซื้อขาย 364.04 ล้านบาท
เช่นเดียวกับราคาหุ้น บริษัท พลังงานบริสุทธิ์ จำกัด (มหาชน) หรือ EA อยู่ที่ระดับ 41.75 บาท บวก 1.75 บาท หรือ 4.38% สูงสุดที่ระดับ 42.00 บาท ต่ำสุดที่ระดับ 41.00 บาท ด้วยมูลค่าการซื้อขาย 237.60 ล้านบาท
บล. ทรีนิตี้ ระบุในบทวิเคราะห์ เกี่ยวกับประเด็นการเลือกตั้งสหรัฐ โดยระบุว่า หากนาย ไดเดน ชนะการเลือกตั้งในครั้งนี้ มีโอกาสที่นโยบายพลังงานสะอาด (Clean energy) ซึ่งถือเป็นนโยบายเรือธงแรกๆ ของพรรคเดโมแครตจะถูกผลักดันออกมา ซึ่งคาดว่านโยบายนี้จะไม่ถูกต่อต้านในสภา Congress มากนัก เนื่องจากเป็นกระแสสิ่งแวดล้อมระดับโลก ด้วยเหตุนี้มีโอกาสที่นักลงทุนทั่วโลกจะเริ่มโฟกัสการลงทุนในกลุ่มของพลังงานทางเลือกนี้มากขึ้น มองตัวเลือกในตลาดหุ้นไทยที่น่าสนใจบนการลงทุนธีมนี้ได้แก่ GULF, GPSC, EA, BGRIM (เรียงตามขนาด Market cap)
 